अधिकारी ने बताया कि नीरव मोदी ब्रिटेन में हो सकता है या फिर यहां से फरार हो गया होगा क्योंकि आखिरी बार उसे पेरिस की उड़ान से निकलते देखा गया था। सीपीएस ने हमें नीरव मोदी के खिलाफ प्रत्यर्पण का अनुरोध देने को कहा है ताकि उसके खिलाफ वारंट जारी किया जा सके और उसकी तलाश कर गिरफ्तार किया जा सके। ब्रिटेन में उपलब्ध जानकारी के अनुसार, नीरव मोदी 13500 करोड़ रुपये के पीएनबी घोटाले का आरोपी है और इस साल की शुरुआत में भारतीय पासपोर्ट पर लंदन पहुंचा था।